Міжнародная асацыяцыя акадэмій навук (МААН) накіравала ліст кіраўніцтву Рэспублікі Балгарыя ў сувязі з сітуацыяй, што склалася вакол Балгарскай акадэміі навук. У ім адзначаецца, што ў МААН, якая зяўляецца міжнароднай няўрадавай арганізацыяй, у якую ўваходзяць акадэміі навук 14 краін Еўропы і Азіі, уключаючы Нацыянальную акадэмію навук Беларусі, а таксама шэраг вядомых у свеце навуковых цэнтраў, універсітэтаў і фондаў, з глыбокай заклапочанасцю і трывогай успрынята інфармацыя аб рэзкім памяншэнні з боку дзяржавы фінансавай падтрымкі Балгарскай акадэміі навук і балгарскай навукі ў цэлым, а таксама аб планах ліквідацыі Балгарскай акадэміі навук, якая мае амаль паўтаравекавую слаўную гісторыю. Са зместам ліста можна азнаёміцца тут.